Robin Hood – tyvenes prins

Robin Hood – tyvenes prins (originaltittel: Robin Hood: Prince of Thieves) er en amerikansk eventyrfilm, actionfilm og romantisk drama fra 1991 om Robin Hood. Rollen som Robin Hood spilles av Kevin Costner, mens andre sentrale roller spilles av Morgan Freeman, Mary Elizabeth Mastrantonio, Christian Slater og Alan Rickman. Regi er ved Kevin Reynolds. Handlingen avviker noe fra den klassiske historien om Robin Hood.

Bryan Adams stod for filmens tittelsang, powerbaladen «(Everything I Do) I Do It for You». Sangen ble en stor hit i 1991,VG - Tidenes sommerhit (14.8.1991) og vant både en MTV Movie Award, en Grammy, en ASCAP Award og en BMI Film & TV Awards. Sangen ble i tillegg nominert til en Oscar og en Golden Globe. Alan Rickman ble tildelt en BAFTA-pris for «beste mannlige birolle», mens Kevin Costner ble tildelt en Razzie Award for «verste mannlige hovedrolle».

Filmen fikk blandet mottakelse av kritikerne, men ble en stor publikumssuksess.

 Handling 
Den engelske adelsmannen Robin of Locksley (Kevin Costner) blir med kong Rikard Løvehjerte på det tredje korstog. Der blir han tatt til fange, men klarer å rømme og redder samtidig livet til maureren Azeem (Morgan Freeman). Etter maurerens religiøse tro må han følge Robin inntil han har reddet Robins liv. 

Hjemme i England finner Robin faren drept og alt land som tilhørte familien tatt over av den hensynsløse sheriffen av Nottingham. Robin kommer også i klammeri med Sir Guy of Gisbourne, sheriffens fetter. Etter å ha drept flere av Gisbournes menn blir Robin erklært lovløs. Sammen med Azeem rømmer han inn i Sherwood-skogen hvor han møter en gruppe lovløse som ledes av Lille-John. Fra sitt skjulested i skogen begynner de lovløse, nå under Robins ledelse, å angripe Nottinghams soldater og stjeler rikdommene de kommer over. Robin får samtidig vite at Sheriffen har planer om å ta Richard Løvehjertes trone mens han er på korstog.

 Om filmen 
Filmen fikk blandet mottakelse av kritikerne, noe som gjenspeiles i at den har oppnådd 50% på Rotten Tomatoes (2014).Rotten Tomatoes Den kjente amerikanske anmelderen Roger Ebert gav den to av fire stjerner. 

Den ble en stor publikumssuksess og innbrakte $390 millioner på verdensbasis, hvorav $165 millioner i USA. Den ble dermed den nest mest innbringende filmen i 1991, både på verdensbasis og i USA. Den ble kun slått av Terminator II – Dommens dag.boxofficemojo

Forskjeller i forhold til den opprinnelige historien
Flere ting er forandret fra den klassiske historien i denne versjonen. Her er det ingen prins, bare sheriffen av Nottingham og hans sadistiske fetter Sir Guy of Gisbourne. En annen forandring er maureren Azeem, spilt av Morgan Freeman. Ellers er personene de samme, Broder Tuck, Little John, Will Scarlett og Marion er med.

 I Norge 
Dagbladets anmelder gav den terningkast tre.Dagbladet  VGs anmelder gav den blandet omtale, men beskrev den som underholdende.VG - Eventyrfilm for voksne barn (27.6.1991)

CINERAMAs anmelder gav den terningkast fem og skrev følgende kommentar: «Skuespillerne i 'Robin Hood – Prince of Thieves' er gode og passer godt i sine respektive roller. Kevin Costner gjør en av sine beste roller, selv om han ikke har et snev av engelsk aksent. Christian Slaters Will Scarlett blir mer og mer spennende utover i filmen. Det er rikelig med humor, mye kommer fra Morgan Freeman og Alan Rickman, men morsomst er Broder Tuck, spilt av Michael McShane».

 Priser og nominasjoner 
Priser
 ASCAP Award for sang: Bryan Adams og Robert John Lange
 BAFTA for beste mannlige birolle: Alan Rickman
 BMI Film & TV Awards for BMI Film Music Award: Michael Kamen  
 BMI Film & TV Awards for mest fremført sang i en film: Michael Kamen
 Evening Standard British Film Award for beste skuespiller: Alan Rickman
 Golden Screen (Goldene Leinwand): Filmen
 Grammy Awards for beste sang skrevet for film: Robert John Lange, Michael Kamen og Bryan Adams
 London Film Critics' Circle en ALFS Award for årets mannlige britiske skuespiller: Alan Rickman
 MTV Movie Award for beste filmsang: Bryan Adams 
 Motion Picture Sound Editors en Golden Reel Award for beste lydklipp
 Razzie Awards for verste mannlige hovedrolle: Kevin Costner
 Young Artist Awards for beste familiefilm (Drama)
 Young Artist Awards for beste ungedomsskuespiller: Daniel Newman

Nomineringer
 Filmen ble i tillegg nominert til en Oscar (sang), fem Saturn Award, en BAFTA, to Golden Globe, en Grammy, seks MTV Movie Award og en Razzie Award.

 I rollene 

 Kevin Costner – Robin Hood
 Morgan Freeman – Azeem
 Mary Elizabeth Mastrantonio – Lady Marian
 Alan Rickman – George, Sheriff av Nottingham
 Christian Slater – Will Scarlet
 Nicholas Brimble – Little John
 Walter Sparrow – Duncan
 Michael McShane – Bruder Tuck
 Michael Wincott – Sir Guy of Gisborne
 Soo Drouet – Fanny
 Daniel Newman – Wulf
 Daniel Peacock – David Doncester
 Brian Blessed – Lord Locksley
 Geraldine McEwan – Mortianna
 Sean Connery – Rikard Løvehjerte

 Referanser 

 Eksterne lenker 


Kategori:Eventyrfilmer fra USA
Kategori:Actionfilmer fra USA
Kategori:Romantiske dramafilmer fra USA
Kategori:Filmer fra 1991
Kategori:Engelskspråklige filmer
Kategori:Filmer satt i middelalderen
Kategori:Filmer lagt til England
Kategori:Filmer lagt til Jerusalem